《秋夜读书示谦》
宋代·廖行之

百年诗种世科存，三载相望两拜恩。
主簿从渠称大小，儒冠喜我到儿孙。
立身正要先忠孝，力学尤须造本原。
老矣寸阴犹共惜，日新期汝大吾门。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。